**ANUNŢ PUBLIC**

Agenția pentru Protecția Mediului Tulcea anunţă publicul interesat asupra luării deciziei finale a etapei de încadrare, conform HG nr.1076/2004, respectiv că: „PLANUL DE MANAGEMENT AL REZERVAȚIEI BIOSFEREI DELTA DUNĂRII, ROSPA0031 DELTA DUNĂRII ȘI COMPLEXUL RAZIM-SINOIE, ROSCI0065 DELTA DUNĂRII ȘI ROSCI0066 DELTA DUNĂRII – ZONA MARINĂ;

REVIZUIREA PLANULUI DE MANAGEMENT ȘI A REGULAMENTULUI REZERVAȚIEI BIOSFEREI DELTA DUNĂRII”,având ca titular ADMINISTRAȚIA REZERVAȚIEI BIOSFEREI DELTA DUNĂRII, nu necesită evaluare de mediu și nu necesită parcurgerea celorlalte etape ale procedurii de evaluare adecvată și urmează a fi supus procedurii.

Titular: ADMINISTRAȚIA REZERVAȚIEI BIOSFEREI DELTA DUNĂRII

 **Motivele care au stat la baza luării deciziei:**

* Amplasamentul planului se suprapune cu ariile naturale protejate de interes comunitar **ROSPA0031 Delta Dunării și Complexul Razim-Sinoie, ROSCI0065 Delta Dunării și ROSCI0066 Delta Dunării – Zona Marină;**
* planul prevede măsuri pentru realizarea unui management eficient şi adaptabil al zonelor protejate, pentru asigurarea menținerii sau îmbunătățirii stării de conservare a speciilor și habitatelor de interes conservativ
* planul propus nu are un impact semnificativ asupra integrității ariilor naturale protejate de interes comunitar, fiind necesar pentru managementul ariilor naturale protejate

Informaţiile cu privire la planul menţionat pot fi consultate la sediul APM Tulcea, Str. Isaccei, nr. 73, (Clădire Donaris), etaj 3, tel.0240510622, de luni până joi între orele 08,00-16,30 şi vineri între orele 08,00-14,00.

Observaţiile publicului se vor primi în scris la APM Tulcea, telefon/fax 0240 /510622, 0240/510621, e-mail office@apmtl.anpm.ro, în termen de 10 zile calendaristice de la data publicării anunţului.